ประกาศคณะกรรมการวิชาชีพสาขารังสีเทคนิคประกาศคณะกรรมการวิชาชีพสาขารังสีเทคนิคเรื่องหลักเกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขารังสีเทคนิคพ.ศ. ๒๕๕๑ อาศัยอำนาจตามความในมาตรา๒๓ แห่งพระราชบัญญัติการประกอบโรคศิลปะ พ.ศ. ๒๕๔๒ และมาตรา ๙แห่งพระราชกฤษฎีกากำหนดให้สาขารังสีเทคนิคเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขารังสีเทคนิคจึงออกประกาศไว้ดังต่อไปนี้ข้อ ๑ในประกาศนี้สถาบันการศึกษา หมายถึงสถาบันการศึกษาทั้งภาครัฐและเอกชนที่ได้รับอนุญาตให้จัดตั้งตามกฎหมายและผลิตบัณฑิตปริญญาหรือประกาศนียบัตรเทียบเท่าปริญญาสาขารังสีเทคนิคส่วนราชการ หมายถึงหน่วยงานตั้งแต่ระดับกรมขึ้นไปหรือที่มีฐานะเทียบเท่าไม่ต่ำกว่าระดับกรมหมวด ๑การรับรองสถาบันการศึกษา ข้อ ๒สถาบันการศึกษาที่ประสงค์จะขอการรับรองสถาบันการศึกษาจากคณะกรรมการวิชาชีพสาขารังสีเทคนิคต้องปฏิบัติตามประกาศนี้ข้อ ๓การขอการรับรองสถาบันการศึกษาของรัฐให้หัวหน้าส่วนราชการเป็นผู้ยื่นคำขอการรับรองสถาบันการศึกษาต่อผู้อำนวยการกองการประกอบโรคศิลปะกรมสนับสนุนบริการสุขภาพสำหรับสถาบันการศึกษาของเอกชนให้เจ้าของผู้จัดการ หรือผู้แทนนิติบุคคลของสถาบันการศึกษาเป็นผู้ยื่นคำขอการรับรองสถาบันการศึกษาต่อผู้อำนวยการกองการประกอบโรคศิลปะกรมสนับสนุนบริการสุขภาพคำขอการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๔ให้สถาบันการศึกษาทำแบบประเมินตนเอง ตามแบบที่กำหนดท้ายประกาศนี้และส่งแบบประเมินกลับไปยังกองการประกอบโรคศิลปะกรมสนับสนุนบริการสุขภาพข้อ ๕ให้คณะกรรมการวิชาชีพสาขารังสีเทคนิคแต่งตั้งคณะอนุกรรมการวิชาชีพสาขารังสีเทคนิคด้านตรวจประเมินสถาบันการศึกษาประกอบด้วย ผู้แทนคณะกรรมการวิชาชีพสาขารังสีเทคนิค ๒ คนผู้แทนคณะอนุกรรมการวิชาชีพสาขารังสีเทคนิค ด้านพัฒนามาตรฐานวิชาการ ๒ คนและผู้แทนกองการประกอบโรคศิลปะ ๒ คนโดยให้ผู้แทนกองการประกอบโรคศิลปะคนหนึ่งทำหน้าที่เป็นอนุกรรมการวิชาชีพสาขารังสีเทคนิคและเลขานุการให้ประธานกรรมการวิชาชีพสาขารังสีเทคนิคเป็นผู้เลือกประธานอนุกรรมการวิชาชีพสาขารังสีเทคนิคด้านตรวจประเมินสถาบันการศึกษาข้อ ๖ให้คณะอนุกรรมการวิชาชีพสาขารังสีเทคนิคด้านตรวจประเมินสถาบันการศึกษามีหน้าที่ตรวจแบบประเมินตนเองของสถาบันการศึกษาภายใน ๓๐ วัน นับแต่วันที่ได้รับแบบประเมินตนเองจากสถาบันการศึกษาและให้ทำการตรวจประเมินสถาบันการศึกษาพร้อมเสนอคณะกรรมการวิชาชีพให้แล้วเสร็จภายใน๖๐ วันข้อ ๗ค่าใช้จ่ายในการตรวจประเมินสถาบันการศึกษาที่ขอการรับรองสถาบันการศึกษาให้สถาบันการศึกษาที่ขอการรับรองเป็นผู้รับผิดชอบค่าใช้จ่ายต่าง ๆ เช่นค่าเบี้ยเลี้ยง ค่าเดินทางและค่าที่พักของคณะอนุกรรมการวิชาชีพสาขารังสีเทคนิคด้านตรวจประเมินสถาบันการศึกษาตามที่จ่ายจริงแต่ไม่สูงกว่าอัตราที่ทางราชการกำหนดหมวด ๒หลักเกณฑ์การรับรองสถาบันการศึกษา ข้อ ๘สถาบันการศึกษาที่คณะกรรมการวิชาชีพสาขารังสีเทคนิคจะพิจารณาให้การรับรองจะต้องเป็นไปตามเกณฑ์ที่คณะกรรมการวิชาชีพสาขารังสีเทคนิคกำหนดข้อ ๙คณะกรรมการวิชาชีพสาขารังสีเทคนิคต้องออกหนังสือการรับรองสถาบันการศึกษาให้แก่สถาบันการศึกษาเมื่อผลการพิจารณาผ่านเกณฑ์การประเมินการรับรองสถาบันการศึกษาตามเกณฑ์ที่คณะกรรมการวิชาชีพสาขารังสีเทคนิคกำหนดการออกหนังสือการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๑๐ภายใน ๙๐ วัน ก่อนครบกำหนด ๕ ปีนับแต่วันที่ได้รับการรับรองสถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขารังสีเทคนิคสถาบันการศึกษาจะต้องยื่นคำขอการรับรองสถาบันการศึกษาเพื่อขอรับการประเมินการรับรองสถาบันการศึกษาใหม่แต่ถ้าหากมีการปรับปรุงหลักสูตรการศึกษาใหม่สถาบันการศึกษาจะต้องยื่นคำขอการรับรองสถาบันการศึกษาใหม่ทุกครั้งข้อ ๑๑หากผลการประเมินสถาบันการศึกษาคราวใดไม่ผ่านตามเกณฑ์การประเมินสถาบันการศึกษาจะต้องปรับปรุงแก้ไขให้เป็นไปตามเกณฑ์ที่คณะกรรมการวิชาชีพสาขารังสีเทคนิคกำหนดในข้อ๘ ให้แล้วเสร็จภายใน ๖ เดือนนับแต่วันที่ได้รับแจ้งผลการประเมินพร้อมแจ้งให้คณะอนุกรรมการวิชาชีพสาขารังสีเทคนิคด้านตรวจประเมินสถาบันการศึกษาทำการประเมินอีกครั้งหนึ่งข้อ ๑๒ภายในระยะเวลา ๒ ปีนับแต่วันที่ประกาศนี้มีผลใช้บังคับให้สถาบันการศึกษาที่คณะกรรมการวิชาชีพสาขารังสีเทคนิคได้ประกาศให้เป็นสถาบันการศึกษาที่จัดการศึกษาระดับปริญญาหรือประกาศนียบัตรเทียบเท่าปริญญาสาขารังสีเทคนิค จะต้องยื่นคำขอการรับรองสถาบันการศึกษาต่อคณะกรรมการวิชาชีพสาขารังสีเทคนิคข้อ ๑๓ในกรณีที่มีปัญหาตามประกาศนี้ให้คณะกรรมการวิชาชีพสาขารังสีเทคนิคเป็นผู้วินิจฉัยชี้ขาดข้อ ๑๔[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๕สิงหาคม พ.ศ. ๒๕๕๑จิตต์ชัย สุริยะไชยากรประธานกรรมการวิชาชีพสาขารังสีเทคนิคปริยานุช/จัดทำ๒๗ พฤศจิกายน ๒๕๕๑โชติกานต์/ปรับปรุง๑๔ พฤศจิกายน ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๑๗๙ ง/หน้า ๑๔/๒๔ พฤศจิกายน ๒๕๕๑